23. ΝΟΜΟΘΕΤ. ΔΙΑΤΑΓΜΑ υπ' αριθ. 1021 της 23 Οκτ./2 Νοεμ. 1971 (ΦΕΚ Α΄ 221)  Περί τροποποιήσεως του άρθρ. 9 του Νόμ. 4464/1965 περί τροποποιήσεως διατάξεών τινων του Υπαλληλικού Κώδικος. ΄Αρθρ.1.-(Καταργείται το έκτον εδάφιον της παρ. 1 άρθρ. 9 Ν.Δ. 4464/1965, ανωτ. αριθ. 16). ΄Αρθρ.2.-Τα παρεχόμενα κατά την έναρξιν της ισχύος του παρόντος, δυνάμει της διατάξεως του άρθρ. 9 του Νόμ. 4464/1965 εις τους μεταταγέντας εκ του τεχνικού προσωπικού Β΄ Κατηγορίας υπαλλήλους Α΄ Κατηγορίας της Εθνικής Μετεωρολογικής Υπηρεσίας επιδόματα, διατηρούνται ως προσωρινά τοιαύτα μειούμενα κατά τας διατάξεις του άρθρ. 9 του Ν.Δ. 4548/1966 «περί του ενιαίου μισθολογίου των δημοσίων υπαλλήλων και άλλων τινών διατάξεων». (Τόμ. 2Α σελ. 384,28). ΄Αρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.           38.Α.ε.20-23 Μετεωρολογική Υπηρεσία   56

[Source: greek_legal_code_raptarchis | Tokens: 789]